**KRAPINSKO – ZAGORSKA ŽUPANIJA**

**OPĆINSKO IZBORNO POVJERENSTVO**

**OPĆINE GORNJA STUBICA**

KLASA: 026-01/17-01/001

URBROJ: 2113/05-03-17-3

Gornja Stubica, 14. travnja 2017. godine

Na temelju članka 4. Odluke o postupku provedbi izbora za članove vijeća mjesnih odbora u općini Gornja Stubica („Službeni glasnik Krapinsko – zagorske županije br. 6/2013., dalje: Odluka) Općinsko izborno povjerenstvo općine Gornja Stubica propisuje

**OBVEZATNE UPUTE BROJ VMO I**

**REDOSLIJED IZBORNIH RADNJI I TIJEK ROKOVA**

1. Općinsko vijeće Općine Gornja Stubica raspisalo je Odlukom o raspisivanju izbora za članove mjesnih odbora na području općine Gornja Stubica („Službeni glasnik Krapinsko-zagorske županije“ broj: 12/2017.) izbore za članove vijeća mjesnih odbora na području općine Gornja Stubica

**Izbori će se održati u nedjelju 21. svibnja 2017. godine.**

2. Rokovi teku od

**21. travnja 2017. g. u 00:00 sati.**

3. Prijedlozi kandidacijskih lista za članove Vijeća mjesnih odbora **moraju prispjeti** (biti zaprimljeni) **u Općinskom** **izbornom povjerenstvu općine Gornja Stubica** (dalje: Općinsko izborno povjerenstvo) najkasnije u roku od 14 dana od dana stupanja na snagu odluke o raspisivanju lokalnih izbora prema Zakonu o lokalnim izborima, dakle do

**04. svibnja 2017. g. do 24:00 sata.**

/ čl. 70. Odluke o provedbi izbora za članove vijeća mjesnih odbora u općini Gornja Stubica/

4. Općinsko izborno povjerenstvo sastavit će i putem lokalne radio postaje te na oglasnoj ploči i internetskim stranicama Općine objaviti sve pravovaljano predložene kandidacijske liste za izbor članova vijeća mjesnih odbora kao i zbirnu listu, u roku 48 sati od isteka roka za kandidiranje, dakle do

**06. svibnja 2017. g. do 24:00 sata**

/ članak 14. Odluke /

5. Izborna promidžba počinje danom objave zbirnih lista, te traje zaključno do 24 sata prije dana održavanja izbora, dakle do

**19. svibnja 2017. g. u 24:00 sata**

/ članak 23. stavak 1. Odluke /.

6. Zabrana izborne promidžbe /izborna šutnja/, kao i objavljivanje privremenih

rezultata ili procjena rezultata izbora traje tijekom cijelog dana koji prethodi danu održavanja

izbora kao i na dan održavanja izbora do zaključno 19 sati, dakle

**od 20. svibnja 2017. g. u 00:00 sati**

**do 21. svibnja 2017. g. u 19:00 sati.**

/ članak 23. stavak 2. Zakona /.

7. Općinsko izborno povjerenstvo **objavit će** koja su biračka mjesta određena s naznakom koji birači imaju pravo glasovati na pojedinim biračkim mjestima najkasnije 15 dana prije održavanja izbora, dakle do

**05. svibnja 2017. g. do 24:00 sata.**

/ članak 48. stavak 1. Odluke /.

8. Političke stranke dužne su odrediti članove biračkih odbora i dostaviti njihova imena Općinskom izbornom povjerenstvu najkasnije dvanaest dana prije održavanja izbora, dakle do

**do 08. svibnja 2017. g. do 24:00 sata**

/ članak 29.Odluke /.

U slučaju istovremenog održavanja izbora za članove vijeća mjesnih odbora i lokalnih izbora, birački odbori za provođenje lokalnih izbora ujedno imaju ovlasti za provođenje izbora za članove vijeća mjesnih odbora.

/ članak 29. stavak 7. Odluke /.

9. Općinsko izborno povjerenstvo imenovati će članove biračkih odbora najkasnije 10 dana prije održavanja izbora, dakle do

**10. svibnja 2017. do 24:00 sata**

10. Glasovanje traje neprekidno

**21. svibnja 2017. g. od 07:00 do 19:00 sati**

Biračka mjesta se zatvaraju u 19,00 sati. Biračima koju su se zatekli na biračkom mjestu omogućit će se glasovanje i nakon 19,00 sati.

/ članak 74. Zakona /.

11. Birački odbori moraju u što kraćem roku dostaviti zapisnik o svom radu s ostalim izbornim materijalom općinskom izbornom povjerenstvu, a najkasnije u roku od 12 sati od zatvaranja biračkih mjesta dakle do

**22. svibnja 2017. g. do 07:00 sati**

/ članak 42.stavak 4.Odluke /.

12. Općinsko izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

**22. svibnja 2017. g. do 19:00 sati**

13. Kad općinsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.

/ članak 56. stavak 3. Odluke/.

14. Zaštita izbornog prava ostvaruje se u skladu s odredbama članaka 66. do 69. Odluke.

15. Ove Obvezatne upute objavit će se na Internet stranici općine Gornja Stubica, a stupaju na snagu 20.travnja 2017. godine

**PREDSJEDNICA OPĆINSKOG**

**IZBORNOG POVJERENSTVA**

Nives Škudar, dipl.iur.